[image: image1.png]


ŠAKIŲ RAJONO SAVIVALDYBĖS ADMINISTRACIJOS DIREKTORIUS 
ĮSAKYMAS 

DĖL ŠAKIŲ RAJONO SAVIVALDYBĖS TERITORIJOJE ESANČIŲ ŪKIO SUBJEKTŲ IR KITŲ ĮSTAIGŲ 2013 METŲ CIVILINĖS SAUGOS BŪKLĖS KOMPLEKSINIŲ (PLANINIŲ) PATIKRINIMŲ PLANO PATVIRTINIMO 

2013 m. sausio  24    d. Nr.AT-93
Šakiai

Vadovaudamasis Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 29 straipsnio 8 dalies 2 punktu, Lietuvos Respublikos civilinės saugos įstatymo (Žin., 1998, Nr. 115-3230; 2009, Nr. 159-7207) 14 straipsnio 16 punktu ir Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. rugsėjo 16 d. įsakymu Nr.1-263 patvirtinto Civilinės saugos būklės savivaldybėse, ministerijose ir kitose valstybės institucijose ir įstaigose patikrinimų organizavimo ir atlikimo tvarkos aprašo (Žin.,2010, Nr.111-5657) 4 ir 10 punktais:
 


1. Tvirtinu  Šakių rajono savivaldybės teritorijoje esančių ūkio subjektų ir kitų įstaigų 2013 metų civilinės saugos būklės kompleksinių (planinių) patikrinimų planą (pridedama).




2. Pavedu rajono savivaldybės administracijos vyresniajam specialistui Robertui Kazimierui Čiulkiniui pateikti šio įsakymo kopiją Lekėčių vidurinei mokyklai, Plokščių vidurinei mokyklai, Paluobių pagrindinei mokyklai, Kidulių pagrindinei mokyklai, Sintautų pagrindinei mokyklai, Slavikų pagrindinei mokyklai ir Šakių rajono savivaldybės jaunimo kūrybos ir sporto centrui.

